GPSC ลบ 4% โบรกมองกำไร Q1 หดตัว หลังต้นทุนก๊าซ-ถ่านหินสูง
GPSC ร่วงกว่า 4% โบรกมองกำไร Q1 อ่อนแอจากต้นทุนก๊าซและต้นทุนถ่านหินที่เพิ่มขึ้นมามาก อย่างไรก็ตาม ราคาหุ้นปรับตัวลดลงสะท้อนปัจจัยดังกล่าวไปแล้ว จึงยังคงคำแนะนำ “ซื้อ” ราคาเป้า 84 บ.
GPSC ร่วงกว่า 4% โบรกมองกำไร Q1 อ่อนแอจากต้นทุนก๊าซและต้นทุนถ่านหินที่เพิ่มขึ้นมามาก อย่างไรก็ตาม ราคาหุ้นปรับตัวลดลงสะท้อนปัจจัยดังกล่าวไปแล้ว จึงยังคงคำแนะนำ “ซื้อ” ราคาเป้า 84 บ.
6 พ.ค. 2565

ผู้สื่อข่าวรายงานว่า ราคาหุ้น บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ณ เวลา 16:09 น. อยู่ที่ระดับ 62.75 บาท ลบ 2.75 บาท หรือ 4.20% สูงสุดที่ระดับ 64.75 บาท ต่ำสุดที่ระดับ 62.75 บาท ด้วยมูลค่าการซื้อขาย 903.60 ล้านบาท

ด้านบริษัทหลักทรัพย์ แลนด์ แอนด์ เฮ้าส์ จำกัด (มหาชน) ระบุในบทวิเคราะห์ แนะนำ “ซื้อ” ราคาเป้าหมาย 84 บาท แนวโน้มกำไรไตรมาส 1/65 ยังคงอ่อนแอจากต้นทุนก๊าซและต้นทุนถ่านหินที่เพิ่มขึ้นมาก
อย่างไรก็ตาม ปัจจุบันราคาถ่านหินได้ลดลงมากจากจุดสูงสุดเมื่อต้นเดือนมีนาคม
ทั้งนี้ GPSC อยู่ระหว่างรุกธุรกิจแบตเตอรี่ ร่วมกับ PTT ผ่าน “นูออโวพลัส” ซึ่งถือเป็น Growth Driver ใหม่
ขณะที่ราคาหุ้นปรับตัวลดลงมา ได้สะท้อนต้นทุนก๊าซที่สูงขึ้นไปแล้ว และยังต่ำกว่าราคาหุ้นที่ PTT จะซื้อหุ้นจาก TO ที่ 73.50 บาท ให้แนวรับ 67.5/68.5 บาท แนวต้าน 72/73 บาท